Одобрено е присъединяването на България към програмно споразумение относно Програмата „Финансов механизъм за коопериране“
8 Април 2020 | 11:29 | Агенция "Фокус"
София. Одобрено е присъединяването на България към програмно споразумение относно Програмата „Финансов механизъм за коопериране“. Това съобщиха от правителствената информационна служба.
Министерският съвет прие решение, с което одобри присъединяването на Република България към Програмно споразумение между Министерството на отбраната на Република България, Министерството на отбраната на Кралство Белгия, Министерството на отбраната на Република Кипър, Министерството на отбраната на Френската република, Федералното министерство на отбраната на Федерална република Германия, Министерството на националната отбраната на Република Гърция, Министерството на отбраната на Унгария, Министерството на отбраната на Италианската Република, Правителството на Република Литва, Министерството на отбраната на Кралство Нидерландия, Министерството на националната отбраната на Португалската република, Министерството на националната отбрана на Румъния, Министерството на отбраната на Кралство Испания, Европейската агенция по отбрана, Европейската инвестиционна банка относно Програмата „Финансов механизъм за коопериране“ (Програма CFM).
Финансовият механизъм за коопериране е програма със специфична цел, която поддържа отбранителното сътрудничество. Механизмът осигурява поддръжка в случаите когато липсата на синхронизация на отбранителните бюджети пречи на стартирането на нови съвместни проекти или програми на сътрудничество, свързани със закупуване на въоръжение и разработване на нови способности или научни изследвания. Финансовият механизъм за коопериране може да се използва за подпомагане на страни-членки в случаи на спешни оперативни и други нужди или да се обезпечи сигурността на доставките.